
REFERAT 
In evidentele noastre avem spatii cu alta destinatie decat aceea de locuinta situate in imobile revendicate in baza Legii nr. 10/2001 privind regimul juridic al unor imobile preluate abuziv in proprietatea Statului Roman, in perioada 06 martie 1945 – 22 decembrie 1989, inchiriate cu contracte de inchiriere a caror valabilitate a expirat. 

Revendicarile sunt in diverse stadii de solutionare, administrativa sau juridica, nefiind pana in prezent finalizate. 

In conformitate cu Legea nr. 10/2001 privind regimul juridic al unor imobile preluate abuziv in proprietatea Statului Roman, in perioada 06 martie 1945 – 22 decembrie 1989, cap.III, art. 21, alin ( 5 ) : 

“(5) Sub sanctiunea nulitatii absolute, pana la solutionarea procedurilor administrative si, dupa caz, judiciare, generate de prezenta lege, este interzisa instrainarea, concesionarea, locatia de gestiune, asocierea in participatiune, ipotecarea, locatiunea, precum si orice inchiriere sau subinchiriere in beneficiul unui nou chirias, schimbarea destinatiei, grevarea sub orice forma a bunurilor imobile - terenuri si/sau constructii notificate potrivit prevederilor prezentei legi.” 
In contractele de inchiriere pentru suprafete locative cu alta destinatie decat aceea de locuinta exista clauza prevazuta la art. 11 pct. 4 si anume : „ Locatiunea inceteaza de drept, odata cu schimbarea titularului dreptului de proprietate asupra spatiului „ . 

Datorita frecventelor schimbari legislative s-a optat in cazul contractelor de inchiriere incheiate pentru spatii situate in imobile revendicate potrivit dispozitiilor Legii nr. 10/2001, care au expirat, pentru incasarea de despagubiri pentru folosirea spatiilor calculate in baza fisei de calcul. 

In evidentele noastre sunt si o serie de contracte de inchiriere pentru suprafete locative cu alta destinatie decat aceea de locuinta incheiate pentru curtile aferente cladirilor in care se desfasoara activitati comerciale si pentru care chiriasii detin contracte de inchiriere valabile.
 
Aceste contracte pentru curti au expirat, prelungirea acestora facandu-se anual. 

Din discutiile purtate cu chiriasii spatiilor situate in imobile revendicate s-a constatat faptul ca intimpina greutati in desfasurarea activitatii si in relatiile cu furnizorii de utilitati deoarece se solicita dovada detinerii spatiului in care functioneaza, iar contractele de inchiriere sunt expirate. 

In sedinta din data de 12.10.2010 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin HCLMT nr. 351/29.07.2008 s-a avizat favorabil intocmirea unui proiect de hotarare pentru aprobarea prelungirii contractelor de inchiriere, incheiate pentru spatiile cu 

alta destinatie decat aceea de locuinta situate in imobile revendicate in baza Legii nr. 10/2001 privind regimul juridic al unor imobile preluate abuziv in proprietatea Statului Roman, in perioada 06 martie 1945 – 22 decembrie 1989 pe o perioada de 1 an cu posibilitatea prelungirii anuale pana la solutionarea revendicarii imobilului. 

Toti chiriasii mentionati in Anexa au solicitat cumpararea spatiilor in termenul prevazut de Legea nr. 550/2002 privind vanzarea spatiilor comerciale proprietate privata a statului si a celor de prestari de servicii, aflate in administrarea consiliilor judetene sau a consiliilor locale, precum si a celor din patrimoniul regiilor autonome de interes local, insa cererile lor nu au putut fi avizate favorabil deoarece imobilele sunt in diverse stadii de revendicare, administrativa sau juridica. 

Avand in vedere cele prezentate, 
P R O P U N E M
Emiterea unei Hotărîri de Consiliu Local care să aprobe prelungirea contractelor de inchiriere pentru spatiile cu alta destinatie decat aceea de locuinta, prevazute in Anexa, care va face parte integranta din hotarare, spatii situate in imobile revendicate in baza Legii nr. 10/2001 privind regimul juridic al unor imobile preluate abuziv in proprietatea Statului Roman, in perioada 06 martie 1945 – 22 decembrie 1989, aflate in diverse stadii de solutionare, administrativa sau juridica, de la data expirarii pana la data de 31.12.2011, cu posibilitatea prelungirii anuale pana la finalizarea definitiva a revendicarii. 

